
REPUBLIKA HRVATSKA
TRGOVAČKI SUD U ZADRU

U   I M E   R E P U B L I K E   H R V A T S K E

R  J  E  Š  E  N  J  E

Trgovački sud u Zadru, OIB: 39670464653, po sutkinji Ardeni Bajlo, povodom prijedloga dužnika FRANTO d.o.o. Zadar, Put Vukića 1, OIB: 45078505152, zastupanog po  direktoru, za otvaranje predstečajnoga postupka nad dužnikom FRANTO d.o.o. Zadar, Put Vukića 1, OIB: 45078505152, 21. lipnja 2016. 

r i j e š i o  j e

Odbacuje se prijedlog dužnika za otvaranje predstečajnoga postupka. 
 
Obrazloženje

Uvodno označeni dužnik je podnio ovom sudu 08. lipnja 2016. prijedlog za otvaranje predstečajnoga postupka na propisanom obrascu. Uvidom u predmet i kontovnik stečajnog dužnika utvrđeno je da podnositelj nije uplatio predujam za troškove predstečajnog postupka u iznosu od 5.000,00 kuna.
Odredbom čl. 28. st. 1 . Stečajnog zakona (Narodne novine 71/15) propisano je da je podnositelj prijedloga dužan uplatiti predujam za troškove predstečajnog postupka u iznosu od 5.000,00 kuna. Odredbom čl. 28. st. 3. Stečajnog zakona propisano je da će sud odbaciti prijedlog ukoliko predujam nije uplaćen. 
Kako dakle predlagatelj nije uplatio propisani predujam odlučeno je kao u izreci. 

U Zadru 21. lipnja 2016.

                                           Sutkinja:
                                                                               Ardena Bajlo



	UPUTA O PRAVNOM LIJEKU: 
	Protiv ovog rješenja može se izjaviti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske u Zagrebu. 

